Netradičná hodina PRVOUKY v 2.C

Hodina PRVOUKY je medzi žiakmi jednou z najobľúbenejších vyučovacích hodín. Jedna z takýchto hodín sa v 2.C stala NETRADIČNOU. Trieda sa zmenila na malú MINI ZOO, v ktorej žiaci mali možnosť spoznať obľúbené zvieratká svojich spolužiakov, dokonca aj niektorých domácich miláčikov.

Nakoľko sa žiaci na hodine venujú téme: "Spoznávame živočíchy", ich úlohou bolo vyhľadať informácie o svojom najobľúbenejšom zvieratku, sformulovať ich do viet, tie napísať, priložiť alebo nakresliť obrázok a výsledok svojej práce odprezentovať svojim spolužiakom.V triede sa však našli aj žiaci, ktorí sa doma starajú o vlastné zvieratká a našu hodinu obohatili o svoje skúsenosti, ktoré získali starostlivosťou o domácich miláčikov. A tak našu triedu navštívili zajačiky Miki, Eliška, Ňufka a korytnačka Miška.Triedna MINI ZOO sa zmenila na KONTAKTNÚ ZOO. Táto nevšedná zvieracia návšteva urobila radosť a milo potešila žiakov. Ďakujeme všetkým malým chovateľom za nové vedomosti, skúsenosti a príjemne strávené chvíle na hodine PRVOUKY.

{gallery}__2022_04_05_prvouka{/gallery}