Erasmus+ Portugalsko

V dňoch 27.10 – 2.11.2019 sa pani učiteľka 1. stupňa Mgr. Ľuba Cerulová vďaka projektu Erasmus+, zúčastnila kurzu „ICT IN TEACHIN AND INTERNATIONALS PROJECTS“ v Portugalsku.

Kurz bol zameraný na využitie modernej technológie vo vyučovaní a medzinárodných projektoch. Pracovalo sa v online textových dokumentoch, vytvárali sa videá, digitálne fotografie a komiksy. Veľkým prínosom bolo tvorenie online prezentácii (Prezi, Emoze), tvorba projektu a spracovanie poskytnutého digitálneho materiálu. Kurz viedli dvaja kolegovia z Českej republiky Václav Fišer a Zdenek Heteš. Profesionálny prístup, organizácia a dobre vypracovaný program kurzu, umožnili získať teoretické a praktické zručnosti v oblasti IKT, ale aj poznať krásu, históriu, zvyky a tradície novej krajiny. Tento kurz a hlavne to, že prebiehal v Portugalsku, umožnil zúčastneným zlepšiť komunikáciu v cudzom jazyku, vzájomne si vymieňať poznatky a skúsenosti ako aj nadviazať spoluprácu potrebnú na tvorbu ďalších medzinárodných projektov.
{gallery}__2019_12_02_erasmus{/gallery}